קפטן אמריקה: עולם חדש מופלא

קפטן אמריקה: עולם חדש מופלא (באנגלית: Captain America: Brave New World) הוא סרט גיבורי-על אמריקאי עתידי, המבוסס על דמותו של סם וילסון / קפטן אמריקה מבית מארוול קומיקס. הסרט יופק על ידי אולפני מארוול ויופץ על ידי אולפני וולט דיסני. זהו הסרט ה-35 של היקום הקולנועי של מארוול, הרביעי בסרטי "קפטן אמריקה" וכן המשך ישיר לסדרת הסטרימינג "הפלקון וחייל החורף" (2021). הסרט יבוים על ידי הבמאי ג'וליוס אונה, לפי תסריט מאת דיילן מוסון ומלקולם ספלמן, ויככבו בו אנתוני מאקי, דני רמירז, שירה האס, קארל למבלי, טים בלייק נלסון והאריסון פורד. "קפטן אמריקה: מלחמת האזרחים" (2016) נחשב לאחרון בטרילוגיית סרטי קפטן אמריקה בכיכובו של כריס אוונס כסטיב רוג'רס, כאשר סאם וילסון הפך לקפטן אמריקה החדש בסדרה "הפלקון וחייל החורף". ספלמן ומוסון, שהיו שותפים לכתיבת הסדרה, כתבו את התסריט לסרט הרביעי באפריל 2021, ומאקי חתם על חוזה השתתפות בסרט באוגוסט של אותה שנה. הבמאי ג'וליוס אונה הצטרף לסרט ביולי, ושאר השחקנים הוכרזו בספטמבר. שלב הצילומים החל לקראת סוף מרץ 2023 באטלנטה, ג'ורג'יה, ונמשך עד יוני של אותה שנה. "קפטן אמריקה: עולם חדש מופלא" מיועד לצאת לאקרנים ב-14 בפברואר 2025 ולחתום את השלב החמישי של היקום הקולנועי של מארוול. אנתוני מאקי - סאם וילסון / קפטן אמריקה - נוקם וצנחן חילוץ לשעבר שאומן בידי צבא ארצות הברית בקרב אווירי באמצעות ריתמת כנפיים מיוחדת. המפיק נייט מור השווה את קפטן אמריקה בדמותו של וילסון לזו של רוקי בלבואה בסרטי רוקי על ידי כך שמדובר ב"אנדרדוג בכל מצב נתון", שכן אין ברשותו את יכולותיו המיוחדות של סטיב רוג'רס אותן קיבל מנוסחת הסופר-חייל בסרט "קפטן אמריקה", ושעליו לעבור דרך חתחתים לפני שיזכה בכבוד ובהערכה, וזאת מאחר שנטל את הזהות ללא כל תמיכה ראשונית מרשויות החוק. מאקי קרא לדמותו של וילסון כקפטן אמריקה יותר הומני, המתנגד לדרך אחת ויחידה של עשיית צדק, מאחר שיש לו הבנה אחרת לגבי המניע של אדם להיות טוב או רע. מאקי הוסיף וציין את שירו של טופאק שאקור "Hit 'Em Up" משנת 1996 בתור המייצג הטוב ביותר של וילסון בסרט זה. הבמאי ג'וליוס אונה הוסיף על כך ואמר שהסרט יחקור את מסעו של סאם וילסון, שיעלה שלב כמנהיג בתור קפטן אמריקה. דני רמירז - חואקין טורס / פלקון, לוטננט ראשון בחיל האוויר של ארצות הברית שעבד עם וילסון בעבר ונטל את זהות הפלקון החדש. קארל למבלי - איזאיה בראדלי, חייל אפרו-אמריקאי יוצא מלחמת קוריאה שנכלא ועבר ניסויים במשך 30 שנה בעקבות הניסוי המקורי שהפך אותו לסופר-חייל. טים בלייק נלסון - סמואל סטרנס / המנהיג - ביולוג לחקר התא שזוהם בטעות בידי דמו של ברוס באנר בזמן שפיתח עבורו נסיוב אפשרי בסרט "הענק הירוק" (2008), ובכך הוענקה לו אינטליגנציה על-אנושית. הכללתו של המנהיג בסרט הייתה לאחת הסיבות שאונה התעניין לביים אותו, בציינו שהוספתו של אדם שפועל מתוך אינטלקט יהווה ליריב ראוי לוילסון. שירה האס - רות בת-שרף - סוכנת של ממשלת ארצות הברית. בקומיקס, בת-שרף היא גיבורת-על ישראלית המוכרת בשם "סברה". ההכרזה על הכללתה של סברה בסרט זכתה לביקורת רבה, מתוך אמונה שהופעתה תקדם סטריאוטיפים שליליים נגד פלסטינים וערבים. בקומיקס הדמות הייתה חברה בסוכנות המוסד, ודמויות ערביות רבות בהן נתקלה היו מיזוגניות, אנטישמיות ואלימות. שם הדמות גם הוסיף לביקורת, מאחר שמשמעות השם שונה בין יהודי ישראל לפלסטינים. הסופר והאנליסט הפלסטיני-אמריקאי יוסוף מונאייר אומר שחוברות הקומיקס בהן הדמות מופיעה לא מציעות דברים חיוביים בנוגע לדמות, מאחר שהפיכת מרגלים ישראלים לגיבורי-על הוא דבר "חסר רגישות ומביש". אולפני מארוול הגיבו לכך בהצהרה ש"הסרט 'קפטן אמריקה: עולם חדש מופלא' ינקוט בגישה חדשה לדמותה של סברה", והוסיפו שדמויות היקום הקולנועי זוכים לעיבוד מחודש על המסך הגדול ומותאמים לקהל הצופים של ימינו". לפי ידיעה שהתפרסמה ב-7 באוקטובר 2024 - ביום השנה למתקפת הפתע על ישראל - ולאור מחאה אנטי-ישראלית בעקבות מלחמת חרבות ברזל, מארוול תסיר כל איזכור למורשתה היהודית של סברה. האריסון פורד - תדאוס "ת'נדרבולט" רוס - נשיא ארצות הברית. בסרטים קודמים, רוס היה גנרל בצבא ארצות הברית ולאחר מכן מזכיר המדינה. מור ציין שבין רוס לבין וילסון יעופו ניצוצות בעקבות אירועי "קפטן אמריקה: מלחמת האזרחים" (2016), ואילו קווין פייגי ציין שהדינמיקה בין השניים השתנתה, כעת שוילסון הוא קפטן אמריקה ורוס הוא נשיא ארצות הברית. פורד החליף את השחקן המנוח ויליאם הרט, שגילם את הדמות בסרטים "הענק הירוק", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק" ו"האלמנה השחורה". ליב טיילר - בטי רוס, ביולוגית לחקר התא, בתו של גנרל רוס ואהובתו לשעבר של ברוס באנר. טיילר שבה לגלם את הדמות אחרי שהופיעה ב"הענק הירוק". בנוסף, השחקנים ג'אנקרלו אספוזיטו וזושה רוקמור והמתאבק סת' רולינס לוהקו לתפקידים לא ידועים. ערך מורחב – הפלקון וחייל החורף נשיא אולפני מארוול קווין פייגי ציין באוקטובר 2015 כי "קפטן אמריקה: מלחמת האזרחים" (2016) היה הסרט המסכם בטרילוגיית סרטי קפטן אמריקה בהם כיכב כריס אוונס בתפקיד סטיב רוג'רס, וזאת אחרי "קפטן אמריקה" (2011) ו"קפטן אמריקה: חייל החורף" (2014). "מלחמת האזרחים" היה לסרט 'קפטן אמריקה' האחרון בחוזה של אוונס, אך הוא היה מוכן להאריך את החוזה מעבר לסרט "הנוקמים: מלחמת האינסוף" (2018) ו"הנוקמים: סוף המשחק" (2019). בינואר 2021, אוונס היה קרוב לחתימת חוזה כדי לשוב ולגלם את דמותו של סטיב רוג'רס בלפחות פרויקט נוסף אחד. מעורבותו של אוונס הייתה זהה לזו של רוברט דאוני ג'וניור כאשר השתתף בהופעות אורח בסרטים אחרים בזיכיון, ביניהם "מלחמת האזרחים", אחרי שסיים את טרילוגיית סרטי "איירון מן". אולם, אוונס מיהר להגיב לכך שהדברים "היו חדשות עבורו". באוקטובר 2018, אולפני מארוול פיתחו מיני-סדרה עבור שירות הסטרימינג דיסני+ בכיכובם החוזר של אנתוני מאקי כסאם וילסון/פלקון וסבסטיאן סטן כבאקי בארנס/חייל החורף מסרטי היקום הקולנועי הקודמים. מלקולם ספלמן נשכר לשמש כתסריטאי המיני-סדרה, שהוכרזה רשמית באפריל 2019 כ"הפלקון וחייל החורף". לפני עלייתה של המיני-סדרה לשידור, מאקי ציין כי התקיימו שיחות לגבי הפקתה של עונה שנייה למיני-סדרה, ושהוא אינו בטוח שיופיע בסרט הבא ביקום הקולנועי עקב השפעת מגפת הקורונה על התיאטראות. במאית המיני-סדרה, קארי סקוגלנד, הייתה אף היא לא בטוחה שתהיה עונה שנייה, באומרה שהיא סיכמה את מה שרצתה בעונה הראשונה של המיני-סדרה, אך עדיין היו סיפורים אחרים ודמויות אחרות שניתן יהיה לחקור אם עונה שנייה תופק. פייגי ציין שהיו רעיונות להמשך הסיפור אם תהיה עונה שנייה, אך חברת מארוול התכוונה להוביל את המיני-סדרה לסרטים עתידיים של היקום הקולנועי באותה מידה שהמיני-סדרה "וונדה-ויז'ן" עשתה זאת. הוא ציין שהוא לא רצה לקלקל את הסדרה על ידי אישור מוקדם של עונה שנייה או על ידי שיחות בנוגע לתוכניות שהיו למארוול בנוגע לדמויות המיני-סדרה בטרם היא יצאה לשידור. באפריל 2021, המפיק נייט מור ציין שסופה של המיני-סדרה תחשוף מספר אלמנטים לעונה שנייה פוטנציאלית, והוסיף על כך באומרו שהמיני-סדרה חקרה נושאי סביבתנות שניתן יהיה להרחיב עליהם. ב-23 באפריל 2021, אחרי שידורו של פרק הסיום של "הפלקון וחייל החורף" - "עולם אחד, עם אחד" - ספלמן חשף כי החל בכתיבתו של תסריט לסרט רביעי בסדרת סרטי קפטן אמריקה במשותף עם התסריטאי דיילן מוסון, שכתב את הפרק החמישי "אמת". הסרט אמור לעקוב אחר דמותו של וילסון בעקבות המיני-סדרה, כאשר התגלה שאוונס יחזור לדמותו של סטיב רוג'רס בפרויקט אחר של היקום הקולנועי. בוריס קיט וארון קאוץ' מהוליווד ריפורטר ציינו שעד כה היו שלושה אנשים שנטלו את זהות קפטן אמריקה ושיהיה מעניין לראות על מה יהיה הפוקוס של הסרט. נייט מור הפיק את הסרט לצד קווין פייגי. מאקי לא היה מודע לתוכניות לסרט רביעי או לעונה שנייה של המיני-סדרה, אך היה "נלהב לגלות מה יקרה". הוא הוסיף וציין שאין לו מילים לתאר את הרעיון שיככב כדמות ראשית בסרט של היקום הקולנועי, במיוחד כשחקן שחור מלבד "הישג כביר". מאקי החל במשא ומתן לחתימה על חוזה השתתפות בסרט בחודשים הבאים. ביולי 2024 יצא לאור הטריילר הראשון של הסרט. הסרט עתיד לצאת לאקרנים ב-14 בפברואר 2025 ולחתום את השלב החמישי של היקום הקולנועי של מארוול. במקור, הסרט היה עתיד לעלות לאקרנים ב-26 ביולי 2024. אתר האינטרנט הרשמי של קפטן אמריקה: עולם חדש מופלא (באנגלית) "קפטן אמריקה: עולם חדש מופלא", במסד הנתונים הקולנועיים IMDb (באנגלית) "קפטן אמריקה: עולם חדש מופלא", באתר AllMovie (באנגלית) "קפטן אמריקה: עולם חדש מופלא", באתר Rotten Tomatoes (באנגלית) "קפטן אמריקה: עולם חדש מופלא", באתר Metacritic (באנגלית) "קפטן אמריקה: עולם חדש מופלא", במסד הנתונים הקולנועיים KinoPoisk (ברוסית) גאווה ישראלית: שירה האס לוהקה לסרט הבא בסדרת "קפטן אמריקה", באתר מעריב אונליין, 10 בספטמבר 2022 הושלם הליהוק ל"קפטן אמריקה": זה כוכב העל שישחק לצד שירה האס, באתר מעריב אונליין, 17 באוקטובר 2022 הריסון פורד יצטרף ליקום הקולנועי של מארוול ויככב לצד שירה האס, באתר ynet, 17 באוקטובר 2022 Captain America 4: Nate Moore Reveals Exclusive New Movie Details, Brandon Davies, November 10th 2021 'Captain America: New World Order's Anthony Mackie on Playing a More "Humane" Hero, Shrishty, February 14th 2023 Anthony Mackie Teases the Tupac Song He’s Using to Prepare for His Role in ‘Captain America’, Sasha Urban, April 6th 2022 Captain America 4 Director Reveals When Production Starts (Exclusive), Jamie Lovett, September 11th 2022 Captain America 4 Introduces a New Falcon to the MCU, Nicholas Cannito, September 11th 2022 ‘Captain America: New World Order’ Casts Shira Haas as Sabra and Tim Blake Nelson as The Leader, Wilson Chapman and William Earl, September 10th 2022 Captain America: New World Order Director Confirms Marvel Movie's Villain (Exclusive), Nicole Drum, September 11th 2022 Disney’s new Israeli superhero film hits a raw nerve with Arabs, Hadas Gold, September 16th 2022 Marvel Taking ‘New Approach’ to Israeli Superhero Sabra for ‘Captain America 4,’ Character’s MCU Debut Ignites Concern, Zack Sharf, September 16th 2022 דיווח: מארוול תמחק את הזהות הישראלית של שירה האס ב"קפטן אמריקה", וואלה!, 7 באוקטובר 2024 Harrison Ford Joining ‘Captain America 4’, Mia Galuppo, October 17th 2022 Kevin Feige opens up about Phase 5, Kang, and the future of the MCU, Devan Coggan, February 14th 2023 Liv Tyler Returns to Marvel for ‘Captain America 4’, Aaron Couch and Borys Kit, March 27th 2023 'Civil War' Is The Final Act Of The Captain America Trilogy, Kat Rosenfield, September 30th 2015 Chris Hemsworth Reveals the 3 Marvel Movies Left on His Contract, Adam Chitwood, April 15th 2015 Chris Evans on Extending His Marvel Contract: “If They Want Me, They Got Me”, Adam Chitwood, September 4th 2015 Captain America Eyes Return To The MCU As Chris Evans Nears Deal To Reprise Role In Future Marvel Project, Justin Kroll, January 14th 2021 Chris Evans Says His Reported Return as Captain America Is “News to Me”, Ryan Parker, January 14th 2021 Falcon-Winter Soldier Limited Series in the Works With ‘Empire’ Writer (EXCLUSIVE), Justin Kroll, October 30th 2018 The Falcon and the Winter Soldier Season 2: Director Hopes Series Continues, Aeron Mel Eclarinal, March 12th 2021 The Falcon And The Winter Soldier Global Press Conference Recap, Brandon Davies, March 14th 2021 O Captain, my Captain! How The Falcon and the Winter Soldier confronts the legacy of America's hero, Nick Romano, March 16th 2021 ‘The Falcon and the Winter Soldier’ Will Run as a Drama Series at 2021 Emmys — Exclusive, Ben Travers, April 19th 2021 ‘Captain America 4’ In Development With ‘Falcon And The Winter Soldier’ EP Malcolm Spellman Writing, Anthony D'Alessandro and Justin Kroll, April 23th 2021 ‘Captain America 4’ in the Works With ‘Falcon and the Winter Soldier’ Showrunner Malcolm Spellman (Exclusive), Borys Kit and Aaron Couch, April 23rd 2021 Anthony Mackie responds to Captain America 4 news: 'I'm excited to see what happens', Nick Romano, April 27th 2021 Anthony Mackie, the new Captain America, says getting his own movie 'would be everything', Brian Truitt, April 27th 2021 Jordan Moreau, ‘Captain America: Brave New World’ Trailer: Anthony Mackie Takes Flight as Cap to Stop Red Hulk and a Presidential Assassin, Variety, ‏2024-07-12 (באנגלית אמריקאית) D'Alessandro, Anthony (9 בנובמבר 2023). "Marvel's 'Deadpool 3' Moves To July 2024 & 'Captain America: Brave New World' To 2025 As Disney Shakes Up Schedule Due To Actors Strike". Deadline Hollywood. נבדק ב-9 בנובמבר 2023. {{cite web}}: (עזרה) Adam Bankhurst, She-Hulk and Black Panther: Wakanda Forever Will Conclude Phase 4 of the MCU, Phase 5 Revealed - San Diego Comic Con, IGN, ‏2022-07-24